贽抚州章万户
周溪边 (Yuan)
旴江相去无百里，我闻公名诣两耳。闻名十载犹未面，便似未曾来拟岘。一来邂逅及五峰，人言我盍一见公。公之勋名塞宇宙，文武全才今未有。章公得象是相家，异时公亦当宣麻。我来见公无他事，为公欲求四大字。区区盖头一把茅，正如鹪鹩深林之一巢。又如穷僧贫道宁忍饿，却向斋堂敷床展席施粥常满座。喜公笔墨妙更精，须公大书特书大姓名。为吾四溪家塾传，千载之芳馨临川。自昔有墨池，善书无过王羲之。羲之伹能作小楷，今公字画又更大。我来一见万户侯，识公便是韩荆州。军中既有百万之貔貅，门下岂无三千珠履之英游。长歌歌巳语未休，问公还能一为握发否。